Albumê Mikaîl Aslan û Cemîl Qoçgîrîyî  ‘Rû bi Rû’ yo ke hîrê serrî ser  o xebitîyayî, goşdaran reyde ame têhet. Albumo ke hetê Kalan Muzikî ra vejîya, deyîrê kirdkî, kirdaskî, armenkî û tirkî û enstrumantal  tede ca genê.
Album de deyîrê ke şîîranê Dogan Munzuroglu, Cemal Taş, Cengîz Aslan, Selîm Temo, Ayşe Şavaqî, Îbrahîmê Xaşxaşe û Orhan Guldagî ra ameyî bestekerdene est ê. Şîîra '"Neşetî ra Mahzunîyî rê'' zî album de ca gena ke Neşet Ertaşî Mahzunî rê nuştbî.
Konserê nasdayîşê albumî 26ê adare de bajarê Russelmheimî yê Almanya de do bêro kerdene.
